Kalo mūrinis stulpas

Kalo mūrinis stulpas (, ) – trijų metrų aukščio mūrinis stogastulpis šiaurės vakarų Lenkijoje: Varmijos Mozūrų vaivadijos Unguros apskrities Kalo kaime.

 Istorija 
150px|thumb|left|Užrašas lietuvių kalba
Stovi buvusiose kaimo kapinaitėse, pakeliui į Ungurą. Atsiradimo istorija nėra iki galo išsiaiškinta (tai galėjo būti ir perdirbinys iš katalikiško koplytstulpio), bet viena legenda krašte buvo ypač paplitusi:

1564 m. per Nekaltųjų Vaikelių dieną (gruodžio 28 d.) dvi jaunos poros nuėjo į netoliese stovintį namą ir ten ištvirkavo; juos užtikęs nelabasis visiems keturiems nusuko sprandus.     

Norėdami perspėti ateinančias kartas apie bausmes nepaisantiems moralės normų, kaimo gyventojai sumūrijo šį keturkampį stulpą. Aplinkinėse vietovėse anuo metu gyveno vokiečiai, lenkai ir lietuvninkai, todėl ant paminklo atitinkamomis kalbomis (papildomai ir lotyniškai) buvo aprašyta minėta legenda bei bausmė už padarytą nuodėmę.  

Mūrinis stulpas saugiai išstovėjo kelis šimtmečius, bet užrašai išbluko. 2007 m. gegužės 18 d. jis buvo restauruotas, visose pusėse pritvirtintos naujos marmurinės lentos su tekstais keturiomis kalbomis.

 Šaltiniai 

 Kolumna Kalska // Polska Niezwykła
 Kal - Kehlen // Ostpreussen.net 

Kategorija:Varmijos Mozūrų vaivadija
Kategorija:Mažoji Lietuva
Kategorija:Rytų Prūsija
Kategorija:Paminklai